อลป.เด้งรับรมต. ขอจัด อช. อินดอร์ ครั้งที่6ในปี2021
คณะกรรมการโอลิมปิกไทย เด้งรับนโยบาย รัฐมนตรีกีฬา เตรียมเสนอตัวเป็นเจ้าภาพจัดเอเชียนอินดอร์ และมาร์เชียลอาร์ต เกมส์ ครั้งที่ 6 ค.ศ.2021 รวมทั้งรับหน้าเสื่อ จัดการประชุมวิชาการของคณะกรรมการองค์การ ต่อต้านการใช้สารต้องห้ามโลก หรือ วาด้า ด้วย,บิ๊กอ๊อด พล.อ.ยุทธศักดิ์ ศศิประภา ประธานคณะกรรมการโอลิมปิกแห่งประเทศไทยฯ เปิดเผยว่า ตนพร้อมด้วย พล.ต.จารึก อารีราชการัณย์ รองประธานและเลขาธิการคณะกรรมการโอลิมปิกฯ และกรรมการบริหารสมาคมสหพันธ์คณะกรรมการโอลิมปิกแห่งชาติ หรือ แอนน็อก (Association of National Olympic Committee : ANOC) จะเดินทางไปเข้าร่วมประชุมสมัชชาสมาคมสหพันธ์คณะกรรมการโอลิมปิกแห่งชาติ ครั้งที่ 20 ที่กรุงวอชิงตันดีซี ประเทศสหรัฐอเมริกา ระหว่างวันที่ 28-30 ต.ค.58,สำหรับการประชุมครั้งนี้คณะของไทย จะได้มีการพบปะกับฮุสเซน อัล มุลซาซาลัม ผู้อำนวยการสภาโอลิมปิกแห่งเอเชีย (โอซีเอ) ซึ่งจะได้มีการแจ้งให้ทราบในชั้นต้นว่าประเทศไทย โดยการกีฬาแห่งประเทศไทย (กกท.) กระทรวงการท่องเที่ยวและกีฬา มีความสนใจที่จะเป็นเจ้าภาพจัดการแข่งขันกีฬาเอเชียนอินดอร์และมาเชียลอาร์ทเกมส์ ครั้งที่ 6 ค.ศ. 2021 และ กกท. จะจัดทำรายละเอียด รวมทั้งข้อมูลประกอบการเสนอตัวการเป็นเจ้าภาพดังกล่าว เพื่อเสนอคณะรัฐมนตรี เพื่อพิจารณาต่อไป เช่นเดียวกับเรื่องการเป็นเจ้าภาพจัดการประชุมวิชาการของคณะกรรมการองค์การต่อต้านการใช้สารต้องห้ามโลก หรือ วาด้า (World Anti-Doping Agency = WADA) ซึ่งรัฐมนตรีว่าการกระทรวงการท่องเที่ยวและกีฬาเห็นด้วยที่จะให้ไทยเป็นเจ้าภาพและจะเสนอคณะรัฐมนตรีเพื่อพิจารณาด้วยเช่นกัน,พล.อ.ยุทธศักดิ์ กล่าวต่อว่า คณะกรรมการโอลิมปิกฯ เห็นด้วยกับกระทรวงการท่องเที่ยวและกีฬา ในการเสนอตัวเป็นเจ้าภาพจัดการแข่งขันกีฬาเอเชียนอินดอร์และมาเชียลอาร์ทเกมส์ ครั้งที่ 6 เพราะแม้จะมีมุมมองว่าเป็นมหกรรมกีฬาเล็กๆที่ไม่สำคัญ แต่หากมองอีกมุมหนึ่งจะเห็นได้ว่าเป็นการจัดการแข่งขันสอดแทรกเพื่อไม่ปล่อยให้ประเทศไทยว่างเว้นจากกิจกรรมการเป็นเจ้าภาพจัดแข่งขันมหกรรมกีฬาติดต่อกันเป็นเวลานานมากเกินควร จนข่าวคราวความเคลื่อนไหวด้านกีฬาของไทยในสากลเลือนหายไป อันจะทำให้ชื่อเสียงและบทบาทความสำคัญทางการกีฬาของประเทศไทยในฐานะผู้นำทางกีฬาในภูมิภาคลดตามลงไปด้วย ในขณะที่หลายชาติรอบๆบ้านเรา ทั้งในอาเซียนและในเอเชียต่างมีข่าวคราวความเคลื่อนไหวในการเป็นเจ้าภาพจัดการแข่งขันมหกรรมกีฬาอยู่ตลอดเวลา,ส่วนการเป็นเจ้าภาพจัดประชุมวิชาการของวาด้านั้น จะใช้งบประมาณไม่มากแต่จะได้ประโยชน์ต่อภาพลักษณ์ของการผดุงรักษาสถานภาพความเป็นผู้นำทางการกีฬาในด้านของการต่อต้านการใช้สารต้องห้าม ซึ่งปัจจุบันในภูมิภาคอาเซียนคงมีเพียงประเทศไทยเท่านั้นที่มีห้องปฏิบัติการมาตรฐาน (แล็บ) ที่ได้รับการรับรองจากวาด้า ขณะที่อีกหลายประเทศมีความต้องการที่จะมีแล็บมาตรฐานนี้เช่นกันแต่ไม่ได้การรับรอง และหากเราต้องเสียแล็บนี้ไปก็คงยากที่จะได้กลับคืนมานั่นเอง บิ๊กอ๊อดกล่าวทิ้งท้าย
คณะกรรมการโอลิมปิกไทย เด้งรับนโยบาย รัฐมนตรีกีฬา เตรียมเสนอตัวเป็นเจ้าภาพจัดเอเชียนอินดอร์ และมาร์เชียลอาร์ต เกมส์ ครั้งที่ 6 ค.ศ.2021 รวมทั้งรับหน้าเสื่อ จัดการประชุมวิชาการของคณะกรรมการองค์การต่อต้านการใช้สารต้องห้ามโลก
เอเชียนอินดอร์ และมาร์เชียลอาร์ต เกมส์ ครั้งที่ 6,2021,ยุทธศักดิ์ ศศิประภา,คณะกรรมการโอลิมปิกแห่งประเทศไทยฯ,สมาคมสหพันธ์คณะกรรมการโอลิมปิกแห่งชาติ,แอนน็อก,ฮุสเซน อัล มุลซาซาลัม,สภาโอลิมปิกแห่งเอเชีย,โอซีเอ,คณะกรรมการองค์การต่อต้านการใช้สารต้องห้ามโลก,วาด้า,ข่าวกีฬา,ข่าว,ไทยรัฐออนไลน์